AZ A VÁROS KÉT TENGER ÉS KÉT FÖLDRÉSZ TALÁLKOZÁSÁNÁL
KÉT ZAFÍR ÉS KÉT SMARAGD KÖZÉ FOGLALT GYÉMÁNTKÉNT CSILLOGOTT
MINT A VILÁGBIRODALMAK GYŰRŰJÉNEK LEGBECSESEBB DRÁGAKÖVE.
- OSZMÁN ÁLMA KONSTANTINÁPOLYRÓL 1280-BAN
Miénk a város!
Konstantinápoly...
Vagy én hódítalak meg téged...
vagy te hódítasz meg engem.
Jer...
fiam!
Apám?
Konstantinápoly...
Miért nem hittél bennem?
Elárultak.
Fiam!
Higgy bennem!
Ez téboly!
- Fiam! - Konstantinápoly!
- Mehmed! - Konstantinápoly!
Bevegyem Konstantinápolyt?
Ne!
Konstantinápoly...
A NETFLIX SAJÁT GYÁRTÁSÚ SOROZATA
Minden birodalomnak van kezdete.
Egy birodalom vérből, vasból, pénzből és hódításból születik.
1453-ban
XI. Kónsztantinosz bizánci császár és II. Mehmed oszmán szultán
ádáz háborút vív Konstantinápolyért.
Addig 23 sereg próbálta bevenni a legendás várost.
Mind kudarcot vallottak.
A vérfürdőből egy uralkodó kerül ki győztesként.
Aki az elkövetkező 300 évre megváltoztatja a történelem menetét.
Egy birodalom felemelkedéséhez egy másiknak vesznie kell.
Konstantinápolyt a sors a világ közepének szánta.
Zsanér Ázsia és Európa között, a Fekete-tenger és a Földközi-tenger,
a Balkán és az itáliai városállamok között.
Ha a térképre pillangót rajzolnánk,
a testét Konstantinápoly adná.
Konstantinápoly fogalom is.
Több egy pusztán stratégiai fontosságú helynél.
Egy birodalom sok rétegét ötvözi.
Egymásba ágyazódó civilizációk rétegeit ötvözi.
A Földközi-tenger táján mindig is Konstantinápoly volt a legnagyobb város.
Mindig az ígéret földjeként emlegették.
Aki kezében tartja Konstantinápolyt, az a világ ura.
Konstantinápoly oltalmazója és uralkodója 1451-ben
Kónsztantinosz császár, a tizenegyedik.
Kevés akkora zsarnok és autokrata van,
mint egy kelet-római császár.
Szó szerint a menny felé félúton, Isten és ember között áll.
Isten kardtartó karja a Földön.
XI. Kónsztantinosz igen bátor ember,
aki szó szerint mindent kész feláldozni
Konstantinápoly megőrzéséért.
E fallal körülvett, legendás várost már 23 sereg próbálta bevenni,
de mind kudarcot vallottak.
Bizánc 1100 éves uralma ellen a legnagyobb fenyegetést
régi ellenségei, az oszmán-törökök jelentik.
E valamikori anatóliai hadurak és nomádok virágzó birodalmat építettek,
amely egészen Kelet-Európáig nyúlik.
II. Murád oszmán szultán halála 1451-ben olyan események láncolatát
indítja el, amely hamar a háború szélére sodorja az oszmánokat és a bizánciakat.
A Murád szultántól 300 kilométerre tartózkodó fia, II. Mehmed
Manisza tartomány helytartójaként szolgál az Égei-tengeri régióban.
ÉGEI-TENGERI RÉGIÓ AZ OSTROM ELŐTT 2,5 ÉVVEL
A trónörökös több éve félszáműzetésben él,
miután összetűzött apja udvarával.
Herceg!
Itt rohadok a világ végén!
Hercegem!
Nagy Sándor az én koromban
már meghódította ezt az egész földet.
Hercegem!
Igen, Zaganosz pasa. Mi az?
Felséged atyja.
Azt suttogják,
a nagyvezír a szultán udvaroncaival tárgyal
az utódlásról.
Hát persze.
Álnok gazember!
Mit sem akar jobban, mint hogy eltűnjek.
Nyergeljetek!
Indulnunk kell a fővárosba.
Mehmed útnak indul Drinápolyba a trónját követelni,
nem tudván, kikiáltják-e az Oszmán Birodalom szultánjává,
vagy erővel kell-e a trónt meghódítania.
Az oszmán trónhoz
egyenlő joga van a dinasztia bármely tagjának.
Nincs meghatározott utódlás.
Harcban dől el, ki tudja magához ragadni a vezető szerepet.
Itt a legalkalmasabb túlélésének elve érvényesül.
DRINÁPOLY AZ OSZMÁN FŐVÁROS
Mehmedet apja nagyvezírje, Csandarli Halil pasa,
a szultán jobbkeze fogadja.
A nagyvezír a birodalom miniszterelnöke.
Amikor egy új szultán megörökli apja nagyvezírjét,
ez mindig összecsapással jár.
Úrrá kell lennie a nagyvezír felett,
mert a játékban vesztes szultán a nagyvezír bábja lesz.
Halil pasa.
Már pár éve megvan annak, hogy láttalak.
Bárcsak jobb körülmények között találkozhatnánk!
Nagyvezír.
Szultánom!
Az apja árnyékában leélt évek után
a 19 éves uralkodóval szemben támasztott elvárások megsemmisítő erejűek.
Megnőttél, mióta utoljára láttalak.
Apám?
Túl sokat vártam tőled.
Ha készen állsz, visszakapod a trónt.
Ne tégy próbára, fiú!
Nagyon fiatal volt, az emberek nem tudták,
hogy megállja-e a helyét.
Hátha nem tud vitéz apja nyomdokaiba lépni?
Megígértem, hogy eljön a te időd.
Mara anyám!
Mara Brankovics, Mehmed mostohaanyja és egyik leghűbb szövetségese a fővárosban,
nyugtalanul várja a fiatal szultán uralkodásának kibontakozását.
Tudod, mit mondott Nagy Sándor, mikor trónra lépett?
A végén, mikor leáldozik a napod...
csak az számít, hogy mit tettél.
A tiéd!
Mikor végre a trónra lép, tudja, jeleznie kell,
hogy teljesen olyan, amilyennek az apja szerette volna.
Tehát mit tesz ez a fiatalember?
Így gondolkodik: „Sikert kell felmutatnom.”
De mi lehetne az?
Konstantinápolyt elfoglalni!
Amiről mindenki álmodik!
Megkísérelnek majd megszégyeníteni, mint a fiút, akire emlékeznek, szultán.
Igen, megkísérlik.
Mehmed udvara megoszlik: egyfelől állnak ifjú tanácsadói,
akiket Maniszából hozott magával, élükön Zaganosz pasával,
másfelől apja idősebb vezírjei, az ifjú vezetőképessége iránti kétségeikkel.
E kétségek a fővároson túl, az oszmánok számos ellensége szívében is tükröződnek.
NYUGAT-ANATÓLIA 1451
Egy rivális török hadúr próbára teszi a tizenkilenc éves szultánt:
támadást intéz oszmán területek ellen Anatóliában.
Mehmed és serege leverik a felkelést.
Mehmed hatalma ellen a legsúlyosabb kihívás 1451 vége felé érkezik
az oszmánok régi ellenfelei, a bizánciak részéről.
Mi hír Konstantinápolyból, Hasszán pasa?
Mit mondanak a kémeink?
A bizánciak...
egy kérelmet küldtek.
Miféle kérelmet?
Azzal fenyegetőznek, hogy szabadon engedik felséged nagybátyját, Orhánt,
ha nem triplázzuk meg a biztonságára és eltartására fizetett összeget.
Orhán herceg képviseli a diplomácia nagy múltú bizánci hagyományát.
Orhán herceg jogot formálhat Mehmed trónjára,
de a bizánciak biztonságos távolságban, Konstantinápolyban tartják
az oszmánok által évente fizetett összeg fejében.
Orhán herceg érdekes eset.
Rabságban tartják.
A bizánciak az oszmánok ellen akarják felhasználni.
Trónra lépésekor Mehmed mindössze 19 éves.
Senki sem tudja, milyen uralkodó lesz belőle,
úgyhogy Kónsztantinosz megfenyegeti.
Mindig is fennállt a veszély, hogy, úgymond, „agresszív fellépésed esetén
visszaküldhetjük Orhánt némi pénzzel, támogatással,
s talán megdöntjük a trónodat.”
A bizánciak hadászati,
területi és hatalmi gyengeségeiket azzal kompenzálták,
hogy képesek voltak polgárháborút szítani
az Oszmán Birodalmon belül.
A kérdés az lesz, hogy mit lehet tenni ilyen helyzetben.
Ez ama ritka alkalmak egyike, amikor Kónsztantinosz nagyon elszámolja magát.
És ez elég súlyos hibának bizonyul.
Ide építem az erődömet.
Szultán, ez nem diplomácia, hanem háborús tett.
Hatalmunkban lesz a Boszporusz és a rajta átkelő összes hajó.
A bizánci fenyegetésre válaszul Mehmed feltárja a Rumelihisarı erőd tervét,
melynek neve azt jelenti: „erőd a rómaiak földjén”.
Az erőd a Boszporusz európai oldalán, stratégiai ponton fekszik,
így elvágja az utánpótlás és a hadi segítség útját
a bizánciak fekete-tengeri szövetségeseitől.
Az erőd baljós beceneve: a Toroknyeső.
Szultán, sürgetlek, fontold meg újra!
Erődöt építeni a bizánci oldalon provokáció.
Konstantinápoly falain belül minden a bizánciaké,
de a falakon kívül minden az enyém.
Csandarlinak nem tetszett az ötlet, mert ezt mondta:
„Nézd, felség!
Az európaiak összefoghatnak ellenünk.
A pápa hadsereget küldhet ellenünk,
és míg Konstantinápoly bevételén fáradozunk, mindent elveszíthetünk.”
Mehmed erre azt felelte: „Pusztulj előlem ezzel!”
AZ OSTROM ELŐTT NYOLC HÓNAPPAL
A Toroknyeső bámulatos tempóban, négy és fél hónap alatt készül el,
közelebb sodorva a háborúhoz az oszmánokat és a bizánciakat.
Kónsztantinosz császár küldöttséget küld Mehmed udvarába,
az erőd építése ellen tiltakozni.
A küldöttek hajtogatják: „Ez római föld.
Felséged apja legalább hozzájárulásunkat kérte volna,
mielőtt ilyet tesz!”
Elküldi, meg se hallgatja őket.
Kónsztantinosz új küldötteket küld,
ezúttal ajándékokkal megrakodva:
„Legalább biztosítana felséged,
hogy ez nem előszele egy Konstantinápoly elleni támadásnak?”
KONSTANTINÁPOLY A KELETRÓMAI BIRODALOM FŐVÁROSA
Mehmed a hírnököket lefejezteti: hadd vonja le Kónsztantinosz a következtetést.
Biztonságban vagyunk!
- Biztonságban vagyunk. - Ez választ követel!
Dacolnunk kell vele!
Móresre kell tanítani a kölyköt!
Belekóstol a római pofonba!
És mégis ki fogja azt a pofont adni?
Önök?
Mehmed veszélyt jelent, de az erőszak nem megoldás.
Kerülnünk kell a konfrontációt, míg római katolikus segítség nem érkezik Európából.
Ha egyetlen reményünket a római katolikusok adják, akkor végünk.
Kónsztantinosz jobbkeze Lukasz Notarasz volt.
Nagyhercegi címet viselt.
Rangja az oszmán vezír vagy miniszterelnök megfelelője.
Inkább szultán turbánját látnám e falakon belül, mint bíboros süvegét!
Konstantinápoly az ortodox kereszténység központja.
A város és a császári udvar zöméhez hasonlóan
Notarasz görög és ortodox keresztény,
bizalmatlan a római katolikus egyházzal szemben.
Az egyházszakadás ekkor négy évszázadra tekint vissza.
Az oszmán fenyegetés ellenében
a városnak katonák és hajók kellenek a pápától.
Isten előtt mind testvérek vagyunk.
Küldötteink e pillanatban sürgölődnek a Vatikánban
és Európa összes udvarában,
hogy segítséget szerezzenek védelmünkre.
Már... útban vannak városunk felé genovai csapatok.
Ez az első erősítés a sok közül.
Isten kegyelmével a pápa is csapatokat küld az elkövetkezendő hetekben.
Éljen a császár!
Notarasz Konstantinápoly leggazdagabb embere,
üzleti érdekeltségekkel Anatóliától Itáliáig.
Nála senkinek nincs több vesztenivalója egy oszmánokkal vívandó háborúban.
Küldd el ezt török barátunknak!
SZELÜMBRIA KONSTANTINÁPOLYTÓL 70 KILOMÉTERRE
Te minden hájjal megkent kecskekúró!
Halil pasa!
Csandarli Halil nagyvezír tapasztalt, tekintélyes államférfi volt,
akit Görög Halilnak is hívtak,
mert nem igazán akarta, hogy Mehmed meghódítsa Konstantinápolyt.
Nem hitte, hogy ez hasznos lenne.
Lehet, hogy a görögök lefizették, hogy Mehmedet eltérítse.
Örülök, hogy el tudtál jönni, pasa!
Bár az arckifejezésed arról árulkodik, hogy nem jó hírrel érkeztél.
A szultán tántoríthatatlan.
A háború rossz lenne mindannyiunknak...
a te érdekeltségeidnek is a városban.
A béke sokkal jövedelmezőbb.
Arrogáns, fiatal,
meggyőződése, hogy meghódítja a Nyugatot,
mint ahogy Nagy Sándor meghódította a Keletet.
Lukasz volt talán az egész Balkán leggazdagabb embere.
Minden oldalt megpróbált megjátszani.
Emlegetik, hogy a császár talán szabadon engedi Orhán herceget.
A császár hajlandó felfegyverezni.
Borosflaskával?
Mondd meg a szultánodnak, a császár békét szeretne az oszmánokkal.
Gondoskodom róla,
hogy megegyezhessünk, és elkerülhessük a háborút.
De...
ha a szultán ragaszkodik hozzá, hogy elfoglalja a várost...
nem szívesen gondolok bele, hogy oldalán lelheted halálod
egy háborúban, melyet könnyen elkerülhettünk volna.
S ha a szerencse kereke ellenkező irányba fordulna...
lefejeztetésedet páholyból nézhetem...
régi kedves barátom.
Fejét kéne vennem ezért!
- Álnok kutya! - Mehmed. Türelem!
Abból kevésre futja e pillanatban.
Bölcsebb, ha egyelőre magadhoz közel tartod.
Itt gondoljunk a folytonosság fontosságára
egy új, próbára még alig-alig tett szultán számára.
Ha úgy indít, hogy kiadja a régi garnitúra útját, kivégzéseket tart,
nem sok barátot szerez,
úgyhogy ez részben taktikai döntés.
Vedd igénybe, míg hasznos. Ha hasznosnak bizonyul, remek.
Ha nem, idővel szabadulj meg tőle.
Gondatlanságát talán...
saját hasznodra hajthatod.
Hol az urad? Halil pasa!
Zaganosz pasa...
mit jelentsen ez?
A szultán a palotába szólít.
- Ez órában? - Most azonnal, Halil pasa.
- Hadd öltsek ruhát! - Hogyne.
Szultán, elhoztuk Halil pasát.
Szultánom!
Kérem felségedet, szólhatnék?
Mi ez?
Szokás...
ajándékot hozni, mikor valakit a szultán
az éjszaka közepén idéz magához.
Nincs szükségem az aranyadra, pasa. A füledet hajts ide!
Kelj fel!
Épp... egy álomból ébredtem.
Láttam apámat.
Az őseimet.
Oszmánt.
Megmutatták nekem a jövő útját.
Konstantinápolyba vezetett.
A város kapui kitárultak.
Besétáltam egyenesen a Hagia Szophiába...
és ott...
megláttam magát a Vörös Almát.
Nekem adatott.
Érted, ugye, pasa?
Allah...
látomást küldött nekem.
Ő az, aki...
megparancsolta nekem, hogy foglaljam el Konstantinápolyt.
Nincs más választásom: kívánságának engedelmeskednem kell.
Egy jóslat szerint Konstantinápoly a „Vörös Alma”,
és eljő egy harcos,
aki beveszi a keresztény igazhitűség e várát, elragadja a keresztényektől,
hazahozza az iszlám világ kebelére.
Látomásomban mellettem álltál, pasa.
Odaadó tanítóm, hűséges szolgám,
félelmetes seregem parancsnoka,
aki teljes mértékben elkötelezett elrendelt sorsunk iránt.
Mindez vagyok.
Akkor enyém a támogatásod ebben a vállalkozásban?
Mehmed nagyon bölcsen játszotta meg a helyzetet.
Meg tudta nyugtatni a pasát,
s így hasznát vehette.
Csandarli Halil pasa nagyvezírként az Oszmán Birodalom
második leghatalmasabb embere.
A fiatal szultánnak szüksége van teljes támogatására
Konstantinápoly megtámadásához.
Tudtam, hogy támaszkodhatom rád, pasa.
Jó éjt!
Az oszmán hadigépezet nagysebességre kapcsol.
Mehmed hat hónapon belül 80 000 fős sereget szervez,
amely kész Konstantinápolyt megrohamozni.
Mehmed katonái gyorsan elfoglalják és megsemmisítik
a városon kívül még fennmaradó előretolt bizánci állásokat,
a császárt még jobban elszigetelve.
Az oszmán hadigépezet legnagyobb újítását azonban
még csak ezután vetik be.
Hírneved megelőzött, Orbán mester!
Sokat hallottam termetes tűzfegyvereidről.
Igen, szultán. A „tűzfegyver” nem jellemzi eléggé pontosan legújabb műveimet.
Teodóziusz konstantinápolyi falainak ledöntéséhez ugyanis nagyágyúk kellenek.
Ismerem azokat a falakat, tudom gyenge pontjaikat.
Apa! Ebben van.
Apa!
Bocsáss meg, uram!
Szabad?
Ez itt ni!
Ez az új ágyúm.
Nyolc méter hosszú,
a legnagyobb, melyet valaha terveztek,
s a neve: Bazilika.
- Meg tudod építeni? - Igen.
Igen, szultán.
Két és fél méter átmérőjű ágyúgolyót lő ki.
Ez a fegyver akár Babilon falait is áttörné!
Bár tudom, a babiloniakkal nincs vitája felségednek.
- Magyar vagy? - Igen.
- És keresztény? - Igen.
Miért nem Kónsztantinosznak ajánlod találmányaidat?
A tudásomnak ára van.
A császár nem tudott fizetni.
És természetesen
felséged e föld igaz uralkodója.
Ki ez a fiatalember?
Jákob, a fiam és tanoncom.
Az egyetlen ember, aki ugyanolyan jól ismeri lőfegyvereimet, mint én.
Egy nap még a Bazilikánál is nagyobb ágyút fog készíteni.
Tehát mi az ára?
Tízezer dukát.
Magad is nagyágyút vetsz be tárgyaláskor, barátom!
A tűzfegyverek ekkor már néhány évtizede jelen vannak a csatatéren,
de ekkora ágyúkat a legtöbben
még elképzelni sem tudnak.
Orbán mester a világ számos uralkodójának felajánlja
ágyúkészítő szolgálatait.
Ha ez a tűzfegyver állításodhoz hűen le tudja rombolni Konstantinápoly falait,
négyszer annyit fizetek neked.
Csak azt a feltételt szabom, hogy három hónap múlva készen álljon a csatatéren.
Húzd meg!
Ily fegyver megálmodása figyelemre méltó dolog, nem utolsósorban azért,
mert a korai lőfegyverek hajlamosak voltak felrobbanni.
Ha belegondolunk, hatalmas fémcsőről van szó,
amelyben lángra gyújtják a lőport,
hogy kilőjön egy lövedéket,
amely egyenlő valószínűséggel robbanhat a kilövő, illetve az ellenség oldalán.
Monumentális tárgy, a legnagyobb ágyú, melyet addig valaha is készítettek,
és amikor elsütik, az állatok összerogynak a földeken,
az asszonyok megszülik gyermekeiket.
Még soha, senki nem hallott ilyesmiről! Az ágyúgolyó mérföldnyire repül!
Tudják, elképesztő dolog.
Mehmed szuperágyúja forradalmi újítás...
de Kónsztantinosznak is megvan a maga titkos fegyvere:
Giovanni Giustiniani Longo genovai szerencselovag.
Gáláns kalandor,
fallal körülvett városok védelmének hírneves szakértője.
Kalóz volt, aki különösen egyiptomi hajók megtámadására specializálta magát,
míg egyszer aztán a genovai kormány
vádat emelt ellene,
amikor is elmenekült a törvény elől.
Felajánlotta szolgálatait a császárnak.
A krónikások szerint a császár Lemnosz szigetét ígérte neki.
Giustiniani nagyúr!
Szívesen látom önt és embereit.
Tehát...
tanulmányozta...
a helyzetünket.
Igen, tanulmányoztam.
Mit gondol?
Számításaim szerint
felségednek alig 7000 katonája van.
Minden bizonnyal nem ideális, de hiszem, az ön elkötelezettségével...
Elkötelezettségemmel?
Az ön...
lojális támogatásával legyőzzük az oszmánt.
Megtenném szárazföldi erőim parancsnokának.
Huszonkét kilométernyi falat kell megvédeni, császár.
Igen,
de...
minden európai szövetségesemhez küldtem követeket.
Pápai erősítés érkezhet remélhetőleg bármelyik pillanatban.
Akkor jobban fog állni a szénánk.
Bocsásson meg felség,
de az én mesterségemben
a remény a halál komája.
Ha felséged meg akarja szerezni a bizalmamat,
akár fizetséggel, akár anélkül,
akkor szükségem van a felségedére,
császár.
Giustiniani nagyúr...
városunk sorsa az ön kezében van.
Ne féljen, felség!
Az oszmánok nem kedvelik a hosszú ostromot,
és gyönyörű, magas falaink vannak.
Uram, úgy lett, ahogy gyanítottad.
A császár a genovaira bízta a védelmet.
AZ OSTROM ELŐTT HÁROM HÉTTEL
Az 1453. esztendő márciusában az oszmán sereg
megkezdte a Konstantinápolyba vezető 240 kilométeres menetelést.
Az oszmán hadsereg dinamikus, fejlődésben levő szervezet volt.
Egységes parancsnokság alatt álltak, míg az európaiak nem.
Amikor a keresztes hadak megtámadták az oszmánokat,
alig hallgattak főparancsnokukra.
Minden egység azt tette, amit akart.
A legnagyobb dicsőséget kergették,
míg az oszmán sereg egységes parancsnokság alatt harcolt.
Valójában nem akadt a Balkánon senki sem, aki meg tudta volna állítani őket.
Mehmed seregének legfélelmetesebb harcosai a janicsárok:
volt keresztény rabszolgák, akiket gyermekként raboltak el és térítettek át
az iszlámra, és akikből a szultán elit különleges alakulatait képezték ki.
A 14. században e foglyokból kerül ki az állandó hadsereg,
amely soha nem oszlik fel, és mindig készen áll a harcra.
Ez az első állandó sereg Európában. Ilyesmi addig még soha nem volt.
Ők válnak a birodalom gerincévé.
1453. ÁPRILIS 2.
Az oszmán hadsereg Konstantinápoly alá
húsvétkor, a keresztény világ legszentebb ünnepnapján érkezik meg.
Ahogy a várbeliek kinéztek a falakról,
hihetetlen látvány tárulhatott eléjük.
A Római Birodalom virágzása óta nemigen láthattak
hivatásos hadsereget masírozni,
úgyhogy a látvány különösen ijesztő lehetett.
El sem tudom képzelni, mit érezhetett Kónsztantinosz.
Azt reméltem, sose jön el ez a nap.
Mindig is biztos volt, hogy elérkezik, császár.
A fontos dolog az, hogy holnap mit teszünk.
Mehmed a csatamezőt járja,
melyen előtte 23 sereg, köztük apjáé is viaskodott a város bevételére, mindhiába.
Saját sorsa eddigelé ismeretlen.
Van egy bizonyos hadísz, amely ez idő tájt vált népszerűvé.
A hadísz Mohamed próféta egy-egy mondása.
Egyikük azt mondja: „Ltaftahan ālqostantynyatu.”
„Bizonyára te, iszlám nemzet, fogod meghódítani Konstantinápolyt.”
„Flan 'm alamyru amyruhā.”
„És mily csodás lesz a vezér, ama nemzet vezére!”
„Wln 'm āljysh dhleka āljysh.”
„És mily bámulatos, mily csodás lesz a hadsereg,
ama nemzet hadserege!”
Ez a kontextus, melyben egy nap eljő egy nagy vezér,
aki leigázza Konstantinápolyt,
egyre fontosabb lesz Mehmed számára.
Atya, Fiú, Szentlélek.
Ennél többre lesz szükségünk, atyám.
Hölgyem?
Maga Georgiosz Sphrantzész lánya.
A nevem Therma, uram,
ha használni szeretné.
Még sose láttam ennyi embert egy helyütt.
A szultán harcra szánta el magát,
de előbb át kell jutniuk ezeken a falakon.
Sokan meg fognak halni.
Nincs szándékomban meghalni.
1453. ÁPRILIS 6.
Mehmed április 6-án elküldi utolsó fegyverszüneti ajánlatát a császárnak.
Az ostromot különféle kultúrnormák vezérlik,
melyek némelyike konkrétan az iszlámra jellemző.
A Korán számos szabályt fektet le a háborúra vonatkozóan:
hogy kell bánni az ilyen ellenfelekkel, lehetőséget adva nekik,
hogy meggondolják magukat,
lehetőséget teremteni új egyezmény születésére.
Esélyt adni nekik, hogy kivergődjenek
a fenyegető vérontás béklyójából.
Kegyes urunk, Mehmed szultán megkíméli a város polgárait,
családjaikat nem bántja,
jószágaikat meghagyja.
Ha a várost önként feladjátok,
Konstantinápoly lakói megtarthatják javaikat.
Nem lesz fosztogatás.
Cserébe
kinyitjátok a város kapuit,
és megcsókoljátok szultánunk kezét.
Mehmed szultán lesz az egyedüli uralkodó a rómaiak felett.
Hamarosan kiderül, szereti-e a császár városát annyira, hogy érte meghaljon.
Elutasították az ajánlatot, szultán.
Ágyút készíts!
Készüljetek, fiúk!
Ágyút készíts!
Kész!
Tűz!
A feliratot fordította: Kornelia DeKorne